รัฐบาลไทย-ข่าวทำเนียบรัฐบาล-นายอำเภอเมืองหนองคายนำทีมปลัดอำเภอลงพื้นที่ทำบัตรประจำตัวประชาชนถึงบ้าน อำนวยความสะดวกผู้ป่วยติดเตียง คนชรา และผู้พิการที่ไม่สามารถเคลื่อนย้ายได้ พร้อมประชาสัมพันธ์แอปฯ ThaiD
วันอาทิตย์ที่ 13 สิงหาคม 2566
13/08/2566
นายอําเภอเมืองหนองคายนําทีมปลัดอําเภอลงพื้นที่ทําบัตรประจําตัวประชาชนถึงบ้าน อํานวยความสะดวกผู้ป่วยติดเตียง คนชรา และผู้พิการที่ไม่สามารถเคลื่อนย้ายได้ พร้อมประชาสัมพันธ์แอปฯ ThaiD
นายอําเภอเมืองหนองคายนําทีมปลัดอําเภอลงพื้นที่ทําบัตรประจําตัวประชาชนถึงบ้าน อํานวยความสะดวกผู้ป่วยติดเตียง คนชรา และผู้พิการที่ไม่สามารถเคลื่อนย้ายได้ พร้อมประชาสัมพันธ์ลงทะเบียน “Application ThaiD” เพื่อความสะดวกในการติดต่อราชการกับหน่วยงานของรัฐ
วันนี้ (13 ส.ค. 66) นายประยูร อรัญรุท นายอําเภอเมืองหนองคาย เปิดเผยว่า อําเภอเมืองหนองคายมุ่งมั่นในการขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืน ด้วยการเสริมสมรรถนะ "ทีมงาน" เพื่อพัฒนาคุณภาพชีวิตของพี่น้องประชาชนให้มีความสุขมากยิ่งขึ้น โดยได้บูรณาการการทํางานร่วมกับศูนย์บริหารการทะเบียนภาค 4 สาขาจังหวัดหนองคาย ออกให้บริการทําบัตรประจําตัวประชาชนถึงบ้านแก่ผู้ป่วยติดเตียง คนชรา และผู้พิการที่ไม่สามารถเคลื่อนย้าย
“อําเภอเมืองหนองคาย นําโดยสํานักทะเบียนอําเภอเมืองหนองคาย ได้บูรณาการร่วมกับศูนย์บริหารการทะเบียนภาค 4 สาขาจังหวัดหนองคาย ลงพื้นที่ออกให้บริการทําบัตรประจําตัวประชาชนนอกสถานที่ให้กับผู้ป่วยติดเตียง คนชรา และผู้พิการที่ไม่สามารถเคลื่อนย้ายได้ จํานวน 6 ราย ได้แก่ ตําบลวัดธาตุ 1 ราย ตําบลโพธิ์ชัย 1 ราย และ ตําบลพระธาตุบังพวน 4 ราย นอกจากนี้ อําเภอเมืองหนองคายยังได้บูรณาการการทํางานร่วมกับกํานัน ผู้ใหญ่บ้านในพื้นที่ให้ออกสํารวจข้อมูลผู้สูงอายุที่เคลื่อนไหวลําบาก ผู้พิการ และผู้ป่วยติดเตียงที่บัตรประจําตัวประชาชนหมดอายุ หรือเป็นบัตรประจําตัวประชาชนรุ่นเก่า เพื่อจะได้เก็บรวบรวมข้อมูลในการวางแผนออกบริการทําบัตรประจําตัวประชาชนนอกสถานที่ในครั้งต่อไป ซึ่งนอกจากจะเป็นการอํานวยความสะดวกแล้ว สิ่งสําคัญที่พวกเราคํานึงถึง คือ รอยยิ้มของพี่น้องประชาชน ที่เราจะต้องสร้างสุขให้เกิดรอยยิ้ม เพื่อที่จะบรรเทาความทุกข์ ความเดือดร้อนที่พี่น้องประชาชนจะต้องประสบกับสภาพร่างกายที่ไม่สามารถเคลื่อนไหวได้ และยิ่งเมื่อเขาเห็นคนของราชการลงมาเยี่ยมเยียนถึงบ้าน ก็จะยิ่งเพิ่มพูนความสุขมากขึ้นอีกด้วย” นายอําเภอเมืองหนองคาย กล่าว
นายประยูร อรัญรุท นายอําเภอเมืองหนองคาย กล่าวต่อว่า พันธกิจสําคัญของกระทรวงมหาดไทย คือการ “บําบัดทุกข์ บํารุงสุข” ให้กับพี่น้องประชาชนทุกพื้นที่ให้มีความสุขที่ยั่งยืนและช่วยยกระดับคุณภาพชีวิตของประชาชนให้มีความเป็นอยู่ที่ดีขึ้น ด้วยแนวคิด Change for Good เปลี่ยนเพื่อสิ่งที่ดีกว่า และปลุก “Passion” พี่น้องข้าราชการตลอดจนเจ้าหน้าที่ให้มุ่งมั่นตั้งใจที่จะ “บําบัดทุกข์ บํารุงสุข” แก้ไขปัญหาความเดือดร้อนให้กับพี่น้องประชาชนในทุกมิติ ซึ่งการลงพื้นที่ให้บริการแก่พี่น้องประชาชนในครั้งนี้ ยังเป็นไปตามเจตนารมณ์ของกระทรวงมหาดไทยที่มุ่งเน้นให้นายอําเภอในฐานะนายกรัฐมนตรีของอําเภอ ขับเคลื่อนอําเภอบําบัดทุกข์ บํารุงสุข แบบบูรณาการอย่างยั่งยืน ด้วยการสร้างทีมและบูรณาการทํางานร่วมกับภาคีเครือข่าย โดยทุกภาคส่วนมาร่วมกันขับเคลื่อนงานบําบัดทุกข์ บํารุงสุข ลงพื้นที่ไปค้นหาปัญหา รับฟังปัญหา และแก้ไขปัญหาอย่างเป็นรูปธรรม สร้างสิ่งที่ดีให้เกิดขึ้นกับพี่น้องประชาชน เพื่อส่งมอบรอยยิ้ม และพัฒนาคุณภาพชีวิตของพี่น้องประชาชนให้มีความสุขอย่างยั่งยืน
นายอําเภอเมืองหนองคาย กล่าวในช่วงท้ายว่า ทีมอําเภอเมืองหนองคายยังคงเดินหน้าประชาสัมพันธ์การลงทะเบียน “Application ThaiD” สู่ครอบครัวชุมชนในพื้นที่ไปพร้อมกันด้วย โดยได้สร้างการรับรู้ด้วยการประชาสัมพันธ์ให้ประชาชนในพื้นที่ลงทะเบียนใช้งานแอปพลิเคชันไทยดี “ThaiD” ที่ถูกพัฒนาจากระบบการพิสูจน์และยืนยันตัวตนในแบบเดิมสู่การเพิ่มความสะดวกสบายด้วยการนําเทคโนโลยีดิจิทัลมาใช้เป็นรูปแบบการยืนยันตัวตนด้วยใบหน้าทางดิจิทัลใช้สําหรับยืนยันตัวตน หรือใช้แสดงแทนบัตรประจําตัวประชาชนในการทําธุรกรรม หรือการขอรับบริการกับหน่วยงานภาครัฐ ภาคเอกชนต่าง ๆ อย่างสะดวกสบาย รวดเร็ว ประหยัดเวลา และค่าใช้จ่าย อยู่บนพื้นฐานความปลอดภัยของข้อมูลส่วนบุคคลเป็นสําคัญ โดยสามารถลงทะเบียนได้ด้วยตนเอง ด้วยการดาวน์โหลดแอปพลิเคชัน Thai Digital Identity (ThaiD) หรือ ไทยดี ได้ทั้งระบบ Google Play และ iOS ใช้เพียงบัตรประจําตัวประชาชนและการตรวจสอบภาพใบหน้าเพื่อยืนยัน หรือติดต่อขอลงทะเบียนกับเจ้าหน้าที่ ณ ที่ว่าการอําเภอทุกแห่งทั่วประเทศ
#กระทรวงมหาดไทย #บําบัดทุกข์บํารุงสุข #MOI